Arutelu:Viinistu

message: Miks neid panoraami linke ära võetakse? Minu meelest võiks tagasi panna. --Epp 5. aprill 2012, kell 17:18 (EEST)
replies: text: Minu meelest on need lingid suvalisevõitu, rohkem nagu vastava saidi reklaamimiseks ja võiks küll pigem siin olemata olla. Eriti ei peaks sama link mitmes artiklis korduma. 90.190.114.172 5. aprill 2012, kell 20:10 (EEST)
replies: text: : viitamine, eriti pildina nähtavale infole on wikis hädavajalik, pilt ütleb rohkem kui mõned laused ... suwa 5. aprill 2012, kell 20:39 (EEST)
replies: text: :: Nõus eelkõnelejaga. Andres (arutelu) 6. aprill 2012, kell 23:40 (EEST)

text: :: See on demagoogia. Las ta ütleb rohkem kui mõned sõnad, sellepärast ei pea ju link olema veel Vikipeedia artikli välislinkide alaosas. 90.190.114.172 7. aprill 2012, kell 09:03 (EEST)
replies: text: ::: Leian, et just sellepärast peabki. Mida rohkem pilte, seda parem, ja kui pilti ei saa artiklisse panna, saab panna lingi. Andres (arutelu) 7. aprill 2012, kell 09:39 (EEST)
replies: text: :::: Pilte võib internetiavarustest leida ju tohutul hulgal. Kõigi vastavate linkide loetlemine pole minu meelest kuidagi mõistlik. Las nad olla muul viisil internetist leitavad. 90.190.114.172 7. aprill 2012, kell 10:09 (EEST)
replies: text: :::::Noh, nyyd võib öelda, et see on demagoogia. Et internetis on hulgaliselt pilte, millest mõni siin-seal ka Viinistut käsitleb, ei puutu asjasse. Sama struktuuriga argument oleks, et internetist võib leida hulgaliselt tekste, mis olgu muul viisil leitavad, seega kaotame yldse kõik välislingid. Niisugune väide oleks absurdne, seega argument ei tööta. - Kysimus on selles, kas lisatud link annab lugejale antud teemal olulist infot. Kui viidatud saidil on piisavas koguses Viinistut käsitlevaid tekste, et see avaks teema mõnes olulises, artiklis mainimata aspektis, on linkimine õigustatud. Kui viidatud saidil on piisavas koguses pilte just nimelt Viinistust, nii et selle kaudu tekib lugejal-vaatajal tost paigast visuaalne yldmulje, on link samuti õigustatud. Kui pilte on vähe, viletsaid või liiga kitsast rakursist (nt "400 telefonifotot Viinistu vallamajast"), siis tõenäoliselt ei ole. --Oop (arutelu) 7. aprill 2012, kell 10:26 (EEST)

text: ::::: Ehk siis kõik (v.a viletsad pildid) või mitte midagi? Ma räägin üldiselt, Viinistust võib-olla pole väga palju pilte, aga Tallinast või Eestist on ja neid saaks kuhjata vastavate artiklite lõppu. Mis tekstidesse puutub, siis Vikipeedia peaks olema orienteeritud oma sisule, mitte suures osas muude materjalide juurde juhatamisele. Kui artiklis on mõni oluline aspekt seni puudu, siis tuleks see kunagi katta, mitte lihtsalt välislingiga asendada. Võimalike välislinkide ring peaks olema võimalikult kitsalt defineeritud, et neid poleks põhjust artikli lõppu ebaproportsionaalselt palju kuhjata. Ja enne kui mind vesivõsuteoreetikuks nimetatad, vaata kuidas teistes vähem kaootilistes Vikipeediates toimitakse. 90.190.114.172 7. aprill 2012, kell 10:46 (EEST)
replies: text: ::::::Visuaali eriti ikka artiklis kirjeldades ei kata. Kui rääkida nüüd neist konkreetsetest panoraamidest, siis on need minu meelest täiesti asjakohased ja annavad vastavast kohast sellise visuaalse ülevaate, mida tavapiltidega ei saa. Seega, kui nad just aktiivselt ei reklaami oma teenust vms, siis minu meelest võiks nad olla.--Morel (arutelu) 7. aprill 2012, kell 10:59 (EEST)

text: ::::::Vesivõsuteoreetik? Ma poleks seda ise leiutanud, aga aitäh toreda sõna eest. Kuidagi peab inimest ju kutsuma, egas numbri järgi saa. - Ma pole eriti kindel, milliseid Vikipeediaid sa vähem kaootilisteks pead, aga inglisviki ei paista kyll su kriteeriumitele vastavat, seal ei pyyta välislinkidest loobuda. Ebaproportsionaalselt palju pole muidugi mõtet, vastupidi, mind häirivad tihtipeale artiklitesse siginenud elutööloendid (a la "Kõik artiklid, kus A.-M. Galojani kunagi mainitud on") - kui keegi neid oluliseks peab, võiks selle jaoks vähemalt eraldi loend olla. Aga, armas Vesivõsuteoreetik, ma ei näe ka põhjust keelata inimesi lisamast artikli sappa linke paarile suuremale ja ylevaatlikumale fotogaleriile. Kui me peame mõistlikuks ja asjakohaseks yht-kaht mingit tyypi linki, ei tähenda see veel, et kohe peabki need kõik ära kataloogima. Tuleb vaid leida olulisemad. --Oop (arutelu) 7. aprill 2012, kell 13:01 (EEST)

message: Korduval kontrollimisel on leitud, et järgnev välislink ei tööta. Kontrolli selle toimimist ja vajadusel paranda vigane link. Kategooria:Katkiste linkidega artiklid
* http://www.viinistukunst.ee/
** In Viinistu on 2013-06-24 14:13:43, Socket Error: 'Name or service not known'
** In Viinistu on 2013-07-07 21:57:17, Socket Error: 'Name or service not known'
--MastiBot (arutelu) 8. juuli 2013, kell 00:57 (EEST)
thread_title:  Katkine link